කෙසේ නමුත් ඇමෙරිකා එක්සත් ජනපදයේ සහ යුරෝපයේ රටවල් බොහෝමයක එන්නත්කරණ වැඩසටහන් තරමක් දුරට අඩපණ වී ඇතැයි ද පැවසේ.පාසල්, විශ්වවිද්‍යාල සහ උසස් අධ්‍යාපන ආයතන පෙබරවාරි මාසය තෙක් වසා දමන බව ද නව ලොක්ඩවුන් සීමා ප්‍රකාශයට පත් කරමින් බ්‍රිතාන්‍යයේ අග්‍රාමාත්‍ය බොරිස් ජොන්සන් පැවැසීය.එක්සත් රාජධානියට අයත් විශාලම රට වන එංගලන්තය පෙබරවාරි මාසයේ මැද භාගය දක්වා සම්පූර්ණයෙන් වසා දැමෙන බව ද අග්‍රාමාත්‍ය බොරිස් ජොන්සන් කීය.එංගලන්තයෙන් සොයාගත් නව කොරෝනා වයිරසයේ අලුත් ප්‍රභේදය වේගයෙන් පැතිර යමින් තිබෙන අතර එය සීමා කිරීමේ අරමුණින් මෙම නව ලොක්ඩවුන් සීමා පනවා තිබේ.